pythainlp/thai-wiki-dataset-v4 huggingface dataset:
สอพินยา

สอพินยา (สิ้นพระชนม์ 1541) เป็นอุปราชเจ้าเมืองเมาะตะมะระหว่างประมาณคริสต์ทศวรรษ 1510 ถึง 1541 และตั้งตนเป็นกษัตริย์แห่งอาณาจักรหงสาวดีระหว่าง ค.ศ. 1539 ถึง 1541 เดิมพระองค์ได้รับการแต่งตั้งครั้งแรกให้เป็นอุปราชแห่งเมืองเมาะตะมะ หนึ่งในสามเมืองสำคัญของอาณาจักรหงสาวดี โดย พญารามที่ 2 ซึ่งเมืองเมาะตะมะในสมัยการปกครองของพระองค์กลายเป็นเมืองท่าที่สำคัญและร่ำรวยจากการค้าขาย นอกจากนี้พระองค์ยังสร้างกองกำลังส่วนพระองค์ที่เข้มแข็งผสมกับกองทหารรับจ้างชาวโปรตุเกส ภายหลังพระองค์จึงปฏิเสธที่จะร่วมรบกับ พระเจ้าสการะวุตพี กษัตริย์องค์สุดท้ายแห่งอาณาจักรหงสาวดีซึ่งมีศักดิ์เป็นพระเชษฐาพระมเหสีของพระองค์ ระหว่างการพิชิตอาณาจักรหงสาวดีของอาณาจักรตองอูช่วง ค.ศ. 1534 – 1541 หลังอาณาจักรตองอูยึดหงสาวดีได้และไม่ไว้พระทัยพระองค์ อาณาจักรตองอูจึงยกทัพมารบกับพระองค์จนถูกจับสำเร็จโทษเมื่อเดือนพฤษภาคม ค.ศ. 1541
เจ้าเมืองเมาะตะมะ.
สอพินยาได้รับการแต่งตั้งเป็นอุปราชเมาะตะมะ หนึ่งในสามเมืองสำคัญของอาณาจักรหงสาวดี โดยพญารามที่ 2 เมื่อประมาณคริสต์ทศวรรษ 1510 (พระองค์เป็นอุปราชอยู่แล้วใน ค.ศ. 1519 เมื่อพระองค์ลงนามสนธิสัญญาทางการค้ากับโปรตุเกส ที่สะกดพระนามพระองค์เป็น "Chau Bainha" พระองค์อาจเป็นเชื้อพระวงศ์หงศาวดีชั้นสูง เนื่องจากมีเพียงเจ้าชายที่มีอาวุโสสูงสุดเท่านั้นที่ได้รับแต่งตั้งเป็นอุปราช) เมื่อพระเจ้าสการะวุตพีขึ้นครองราชย์ใน ค.ศ. 1526 สอพินยาจึงนำเจ้าหญิง Tala Kamu พระขนิษฐาของพระเจ้าสการะวุตพี เป็นอัครมเหสี ตามธรรมเนียมเชื่อมสายพระโลหิตเข้ากับพระประมุข แม้จะมีท่าทีในตอนแรก แต่พระองค์ก็ไม่เคารพกษัตริย์วัย 15 พรรษาผู้นี้ที่แสดงให้เห็นว่าไม่สนใจการปกครองเลย และใช้เวลาไปกับ "ความบันเทิงไร้สาระกับพระสหายที่ไม่ดี"
ในปีถัด ๆ มา สอพินยาแทบไม่ยอมรับเจ้าเหนือหัวของตนที่พะโค และปกครอง "32 เขตของเมาะตะมะ" (บริเวณรัฐมอญในปัจจุบัน และรัฐกะเหรี่ยงทางใต้) ดั่งกษัตริย์ พระยาอู่ รองผู้ว่าราชการของพระองค์ ซึ่งเป็นผู้ว่าราชการเมืองมะละแหม่ง สมรสกับพระเชษฐภคินี/ขนิษฐาของพระเจ้าสการะวุตพีเช่นกัน แต่ถึงกระนั้นก็ยังภักดีต่อสอพินยามากกว่ากษัตริย์องค์สูงสุด สอพินยาทำการค้าและสร้างความสัมพันธ์ระหว่างประเทศด้วยตนเอง เมาะตะมะภายใต้การนำของพระองค์กลายเป็นเมืองแห่งการค้าขาย และตามคำบอกเล่าของนักสำรวจชาวโปรตุเกส เมาะตะมะมีรายได้จนร่ำรวยมหาศาล พระองค์ใช้ความมั่งคั่งจากการค้าขายเพื่อรวบรวมกองทหารที่แข็งแกร่ง ซึ่งใน ค.ศ. 1540 พระองค์ได้จ้างทหารรับจ้างชาวโปรตุเกสที่มีราคาแพง อาวุธปืน และเรือรบของพวกเขา
พระองค์ประกาศอิสรภาพจากพะโคใน ค.ศ. 1534 โดยปฏิเสธที่จะให้การสนับสนุนความพยายามทำสงครามของพระเจ้าสการะวุตพีต่อราชวงศ์ตองอูตามที่ข้าราชบริพารต้องทำ พระเจ้าสการะวุตพีผู้ไม่ใช่กษัตริย์ที่มีความสามารถ จึงไม่สามารถจัดการตอบโต้ต่อตองอูหรือเมาะตะมะได้ ในปีต่อ ๆ มา สอพินยาพอใจที่จะมองดูกองทัพตองอูโจมตีพม่าตอนล่างลึกขึ้นเรื่อย ๆ พระองค์ไม่คาดว่าจะมีอันตรายใด ๆ เกิดขึ้นกับอาณาจักรของพระองค์เอง เนื่องจากตองอูที่ไม่มีอาวุธจากต่างประเทศไม่สามารถยึดพะโค เมืองหลวงหงสาวดีที่ได้รับการปกป้องโดยทหารรับจ้างจากต่างประเทศได้ซ้ำแล้วซ้ำเล่า เมื่อตองอูยึดพะโคได้ในที่สุดเมื่อช่วงปลาย ค.ศ. 1538 พระเจ้าสการะวุตพีไม่ไว้วางพระทัยสออพินยาอย่างมาก จึงเลือกที่จะล่าถอยไปยังอาณาจักรแปร ซึ่งเป็นอีกรัฐหนึ่ง แทนที่จะไปเมาะตะมะ
นางอำเตียว

นางอำเตียว  หรือในวรรณคดีเรื่อง ราชาธิราช เรียก นางมุกอ เป็นพระมเหสีในพระยาอู่ กษัตริย์องค์ที่ 8 แห่งอาณาจักรหงสาวดี ซึ่งพระนางได้เป็นพระอัครมเหสีองค์ที่ 2 ของพระยาอู่
พระประวัติ.
พระนางมีพระนามประสูติว่า มุกอ โดยเป็นพระธิดาองค์ที่สองในรัฐมนตรี Than-Bon แห่งราชสำนักเมาะตะมะ ทั้งพระนาง มุเอียด และมุชีพ พระเชษฐภคินี/ขนิษฐา กลายเป็นพระมเหสีของพระยาอู่หลังขึ้นครองราชย์ มุเตียว พระขนิษฐาของบรรดาพระนาง กลายเป็นพระมเหสีของพระยาอู่ประมาณ 5 ปีต่อมา
บรรดาศักดิ์ของพระนางคือ นางอำเตียว (บางครั้งรายงานเป็น Hnin An Daw (နှင်းအံဒေါ)) พระนางให้กำเนิดพระราชธิดานามตะละแม่ศรี ผู้กลายเป็นพระมเหสีในพญากือนาแห่งอาณาจักรล้านนา (ในคริสต์ทศวรรษ 1560 ถึงต้นคริสต์ทศวรรษ 1570)
พระนางอาจดำรงตำแหน่งอัครมเหสีต่อจากมุเอียดหลังพระเชษฐภคินีสิ้นพระชนม์ช่วงกลางคริสต์ทศวรรษ 1560
หมายเหตุ.
<templatestyles src="Reflist/styles.css" />
ประชากรศาสตร์อิหร่าน

ประชากรในประเทศอิหร่านเพิ่มขึ้นอย่างมากในช่วงครึ่งหลังของคริสต์ศตวรรษที่ 20 โดยใน ค.ศ. 2016 มีจำนวนประชากรถึงประมาณ 80 ล้านคน 
ใน ค.ศ. 2021 ประชากรประเทศมีอยู่ประมาณ 85 ล้านคน
อย่างไรก็ตาม ในช่วงไม่กี่ปีที่ผ่านมา อัตราการเกิดของอิหร่านลดลงอย่างมีนัยยะ งานวิจัยทำนายว่าอัตราการเติบโตของประชากรในประเทศอิหร่านจะยังคงช้าลงจนกระทั่งคงที่ในจำนวนประมาณมากกว่า 100 ล้านคนใน ค.ศ. 2050 ใน ค.ศ. 2012 ครึ่งหนึ่งของประชากรประเทศมีอายุน้อยกว่า 35 ปี
ใน ค.ศ. 2009 จำนวนผู้อาศัยในครัวเรือนมี 15.3 ล้าน (4.8 คนต่อครัวเรือน) ครอบครัวหนึ่งได้รายได้โดยเฉลี่ยที่ 11.8 ล้านเรียล (ประมาณ 960 ดอลลาร์สหรัฐ) ต่อเดือน (ค.ศ. 2012)
ประชากร.
รายงานจากสำมะโนประชากร ค.ศ. 2016 ประชากรในประเทศอิหร่านมี 79.9 ล้านคน
สุจินดา ดั่งวัน

สุจินดา ดั่งวัน (เกิด 20 ตุลาคม 2534) หรือรู้จักกันในชื่อ บิลลี่  นักฟุตบอลอาชีพลูกครึ่งไทย-อเมริกันในตำแหน่ง กองกลาง ปัจจุบันลงเล่นให้กับ โปลิศ เทโร ใน ไทยลีก
พระเจ้าตะโดมินพญา

พระเจ้าตะโดมินพญา ([ðə.dó mɪ́ɰ̃.bjá]; 7 ธันวาคม ค.ศ. 1345 – ประมาณ 3 กันยายน ค.ศ. 1367) ปฐมกษัตริย์แห่ง อาณาจักรอังวะ ระหว่าง ค.ศ. 1364 ถึง ค.ศ. 1367 ตลอด 3 ปีในรัชสมัยพระองค์มีพระราชประสงค์ที่จะรวบรวมอาณาจักรบริเวณพม่าตอนกลางได้แก่ อาณาจักรปีนยะ และ อาณาจักรสะกาย ให้เป็นปึกแผ่นอีกครั้งนับแต่แยกตัวเป็นเอกราชเมื่อ ค.ศ. 1315 โดยพระองค์ได้สถาปนา อังวะ เป็นราชธานีของอาณาจักรใน ค.ศ. 1365 แต่พระองค์ก็สวรรคตอย่างกระทันหันด้วยพระโรคฝีดาษระหว่างการทำศึกบุกลงใต้เมื่อวันที่ 3 กันยายน ค.ศ. 1367 
พระเจ้าตะโดมินพญาสวรรคตโดยไร้รัชทายาททำให้พระเทวัน (พี่เขย) ของพระองค์ได้ขึ้นสืบราชบัลลังก์ต่อมาเป็น พระเจ้าฝรั่งมังศรีชวา
อำเภอบินตูลู

อำเภอบินตูลู  เป็นหนึ่งใน 2 อำเภอของเขตบินตูลู, รัฐซาราวัก, ประเทศมาเลเซีย มีพื้นที่รวมประมาณ 7,220.40 ตารางกิโลเมตร มีเมืองขนาดใหญ่ที่สุด 2 เมือง คือ เมืองบินตูลู และเมืองเซอบาอูห์ มีหน่วยปกครองย่อยที่ขึ้นตรงต่ออำเภอบินตูลู 1 แห่ง คือ ตำบลเซอบาอูห์ 
ประชากร.
จากการประมาณการในปี ค.ศ. 2008 คาดว่าอำเภอบินตูลูมีประชากรราว 186,100 คน โดยส่วนใหญ่ตั้งถิ่นฐานอยู่ในเขตเมืองบินตูลู
ชาติพันธ์.
ประชากรในเขตอำเภอบินตูลูนั้นมีความหลากหลายทางชาติพันธ์ค่อนข้างมาก กล่าวคือ มีทั้งกลุ่มชนเผ่าดั้งเดิม เช่น อีบัน เมลาเนา ออรังอูลู เคอดะยัน รวมไปถึงชาติพันธ์ที่อพยพย้ายถิ่นเข้ามาตั้งถิ่นฐานใหม่ ได้แก่ ชาวมลายู จีนฮั่น ส่วนการกระจายตัวของชาติพันธุ์ต่างๆในอำเภอพบว่า ชาวอีบันส่วนมากจะพบหนาแน่นในเขตชนบทของอำเภอบินตูลู เช่น ตำบลเซอบาอูห์ เป็นต้น ส่วนชาวเมลาเนานั้นจะตั้งถิ่นฐานกระจุกตัวกันอยู่ในเขตเมืองบินตูลูและชุมชนโดยรอบ ได้แก่ เมืองบินตูลู เมืองเซอบาอูห์ หมู่บ้านปานดัน และหมู่บ้านลาบัง ในกรณีของชาวมาเลย์ซึ่งไม่ได้มีพื้นเพเดิมอยู่ในบินตูลูนั้น กลับกลายเป็นชาติพันธุ์หลักของบินตูลู มีการแต่งงานกันข้ามชนเผ่าระหว่างชาวมาเลย์กับชาวเมลาเนา เนื่องจากมีความเชื่อทางศาสนาเหมือนกัน ส่วนชาวจีนนั้นจะตั้งถิ่นฐานอยู่ในเมืองใหญ่ที่เป็นเขตธุรกิจ ได้แก่ บินตูลู เซอบาดู และเมืองท่ากีดูรอง พบได้บางส่วนที่หมู่บ้านกัวลาเคอบูลู และหมู่บ้านเจอลาลอง และกลุ่มชาติพันธุ์สุดท้าย คือ ออรังอูลู เช่น เกินยะห์ กะยัน ตาตาอู เปอนัน และปูนัน เป็นต้น โดยชาวเปอนัน และปูนันจะพบกระจายทั่วไปไม่พบการก่อตั้งเป็นชุมชนเฉพาะเหมือนกับชาวอีบัน โดยส่วนใหญ่มักอยู่ตามเขตชนบท เช่น หมู่บ้านคาคุสและเจอลาลอง ส่วนชาวเคอดะยัน ถึงแม้จะมีจำนวนน้อยมากเมื่อเทียบกับเผ่าอื่น แต่พบการรวมตัวเป็นชุมชนในบริเวณนยาเลา (Nyalau areas) ห่างจากเมืองบินตูลูไป 100 กิโลเมตรใกล้กับเขตมีรี
ในปัจจุบัน มีการอพยพของแรงงานต่างถิ่นเข้าไปในอำเภอบินตูลูเป็นจำนวนมาก เนื่องจากการเติบโตของธุรกิจปิโตรเคมีในแถบนี้ ซึ่งคาดว่ากลุ่มแรงงานอพยพในอำเภอบินตูลูนั้นคิดเป็นสัดส่วนมากถึงร้อยละ 20 จากประชากรรวมทั้งอำเภอ
โครงสร้างพื้นฐาน.
ทางหลวงสายแพน-บอร์เนียว เป็นถนนใหญ่สายหลักที่เชื่อมระหว่างอำเภอบินตูลูกับพื้นที่อื่นในรัฐซาราวัก ทั้งนี้ เป็นที่คาดการณ์ว่าอำเภอบินตูลูจะมีการขยายตัวอย่างรวดเร็ว เนื่องจากซีมีลาเจา (Similajau) ซึ่งเป็นส่วนหนึ่งของโครงการพัฒนาพลังงานทางเลือกที่มีชื่อว่า "" นอกจากนี้ภาครัฐยังมีโครงการที่จะสร้างท่อนำส่งก๊าซเชื่อมต่อไปจากรัฐซาบะฮ์ยังเมืองท่ากีดูรอง ซึ่งอยู่ในเขตอำเภอบินตูลูอีกด้วย
การศึกษา.
สถานศึกษาในอำเภอบินตูลูนั้นส่วนใหญ่เป็นระดับประถมศึกษาและมัธยมศึกษา มีระดับมหาวิทยาลัยเพียงแห่งเดียว คือ มหาวิทยาลัยปุตรามาเลเซีย (Universiti Putra Malaysia; UPM) ซึ่งมาตั้งสาขาอยู่ในอำเภอบินตูลู ส่วนสถานศึกษาระดับมัธยมศึกษาส่วนใหญ่ในเขตบินตูลูนั้นจะตั้งอยู่ในเขตอำเภอบินตูลู ส่วนสถานศึกษาระดับประถมศึกษานั้นจะมีอยู่กระจายไปทั่วทั้งเขต ในเขตนี้มีโรงเรียนมัธยมศึกษาเอกชนเพียงแห่งเดียวคือ โรงเรียนไคดี (SM Kai Dee) ซึ่งเป็นโรงเรียนสำหรับชาวซาราวักเชื้อสายจีน นอกจากนี้ยังสถาบันการศึกษาภายในหน่วยงานภาครัฐที่เปิดดำเนินการภายในอำเภอบินตูลูอยู่หลายแห่ง เช่น สถาบันเกียตมารา (GIATMARA), สถานบันวิจัยเคมีศึกษาแห่งมาเลเซีย (Institut Kimia Malaysia; IKM), สถานบันฝึกสอนเทคโนโลยีชั้นสูง (Advance Technology Training Centre; ADTEC) และมีวิทยาลัยเอกชน 1 แห่ง คือ วิทยาลัยเซอดาไม (Kolej Sedamai)
โอเคคอมพิวเตอร์

โอเคคอมพิวเตอร์ (OK Computer) เป็นอัลบั้มชุดที่สามของวงเรดิโอเฮด วางตลาดในวันที่ 16 มิถุนายน ค.ศ. 1997 ผ่านค่ายพาร์โลโฟนและแคปิตอล เรดิโอเฮดได้ผลิตและบันทึกเสียงด้วยตัวเองร่วมกับ ไนเจล ก็อดริช ที่จะเป็นโปรดิวเซอร์ให้กับวงในภายหลังกับผลงานอัลบั้มต่อมา เพลงอื่น ๆ ที่แต่งไว้ก่อนหน้าเซ่น "Lucky" ได้บันทึกเสียงไว้ในปี 1995 อัลบั้มได้ทำการบันทึกที่ ออกซฟอร์ดเชอร์และบาธ ระหว่างปี 1996 ถึง 1997 ซึ่งได้อัดเสียงที่ St Catherine's Court ในอัลบั้มชุดนี้เรดิโอเฮดได้พยายามลดการใช้กีตาร์ลงและเปลี่ยนสไตล์การทำเพลงจากอัลบั้มก่อนหน้า "เดอะเบนส์" ในอัลบั้ม "โอเคคอมพิวเตอร์" ได้เปลี่ยนการแต่งเนื้อเพลง เน้นเสียงที่หนาแน่น ในขณะที่เรดิโอเฮดได้รับอิทธิพลมาหลากหลายจนวางรากฐานในการทดลองมากขึ้น
แม้ว่าค่ายอีเอ็มไอจะมีการคาดการณ์กับยอดขายที่ลดลงซึ่งอาจจะทำยอดขายทางการตลาดไม่ดีนัก "โอเคคอมพิวเตอร์" ได้ติดอันดับ 1 ในยูเคอัลบั้มชาร์ตและติดอันดับ 21 ในบิลบอร์ด 200 ถือว่าเป็นอัลบั้มที่ติดชาร์ตอัลบั้นสูงสูดในอเมริกาในช่วงเวลานั้น เพลงจากอัลบั้มได้แก่ —"Paranoid Android" "Karma Police" "Lucky" "No Surprises" และ "Airbag"— ที่ได้ออกจำหน่ายเป็นซิงเกิล จนทำให้เรดิโอเฮดได้เป็นที่รู้จักไปทั่วโลกและมีขอดขายมากกว่า 6 ล้านชุดทั่วโลก อัลบั้มรีมาสเตอร์ "OK Computer OKNOTOK 1997 2017" เผยแพร่เมื่อวันที่ 22 มิถุนายน ค.ศ. 2017 เพื่อฉลองวันครบรอบ 20 ปี
อัลบั้มชุดนี้ได้ถูกวิจารณ์ว่าเป็นอัลบั้มที่ขายได้ดีที่สุดจากทั้งผู้ฟังนักวิจารณ์และนักดนตรีได้ยกให้เป็นอัลบั้มอัลบั้มที่ดีที่สุดตลอดกาล เคยถูกเสนอเข้าชิงรางวัล Grammy Award for Album of the Year และ Best Alternative Music Album ในปี 1998 อัลบั้นชุดนี้ยังเปลี่ยนให้ดนตรีร็อกแบบอังกฤษได้รับความสนใจมากขึ้น จนทำให้กระแสบริตป็อปเสื่อมไป ดนตรีออลเทอร์นาทิฟร็อกแบบบรรยากาศ ได้มาเป็นที่แพร่หลายมากขึ้นในยุคต่อมา เนื้อเพลงและตนดรีในอัลบั้มนี้ มักจะแสดงถึงโลกที่เต็มไปด้วยความโกรธเกรี้ยว การคุ้มครองผู้บริโภค ความแปลกแยกทางสังคม การแยกทางอารมณ์และความอึดอัดทางการเมือง
รายชื่อสมาชิกบีเอ็นเคโฟร์ตีเอต

บีเอ็นเคโฟร์ตีเอต เป็นกลุ่มไอดอลหญิงของประเทศไทย และเป็นวงน้องสาวของกลุ่มไอดอลญี่ปุ่นเอเคบีโฟร์ตีเอต มีทั้งหมด 6 รุ่น จำนวนสมาชิกทั้งหมด 45 คน โดยแบ่งออกเป็นสมาชิกทีมบีทรี (Team BⅢ) 13 คน ทีมเอ็นไฟว์ (Team NV) 12 คน และสมาชิกฝึกหัด(team trainee)อีก 20 คน มีพิณญาดา จึงกาญจนาเป็นชิไฮนิน (ผู้จัดการวง) ซึ่งทำหน้าที่ดูแลภาพรวมของวง ปาฏลี ประเสริฐธีระชัย เป็นหัวหน้าวง ,วชิราพร พัฒนพานิช เป็นหัวหน้าทีมบีทรี, และ ญาณิศา เมืองคำ เป็นหัวหน้าทีมเอ็นไฟว์ คอยดูแลการแสดงต่าง ๆ ภายในโรงละครของวง
สมาชิกปัจจุบัน.
ทีมบีทรี.
วงได้ก่อตั้งทีมบีทรี (Team BⅢ) ขึ้นเมื่อวันที่ 24 ธันวาคม พ.ศ. 2560 ปัจจุบันประกอบด้วยสมาชิก 13 คน หัวหน้าวงคือ ปาฏลี ประเสริฐธีระชัย หัวหน้าทีมคือ วชิราพร พัฒนพานิช สาเหตุที่ตั้งชื่อทีมว่าบีทรีนั้น เพราะว่ามีทีมบีมาก่อนสองทีมคือ ทีมบี (Team B) ของเอเคบีโฟร์ตีเอต และทีมบีทู (Team BII) ของเอ็นเอ็มบีโฟร์ตีเอต สีประจำทีมคือ ██ สีหอยมุก (Pale Oyster)
ทีมเอ็นไฟว์.
วงได้ก่อตั้งทีมเอ็นไฟว์ (Team NV) ขึ้นเมื่อวันที่ 16 พฤศจิกายน พ.ศ. 2562 ปัจจุบันประกอบด้วยสมาชิก 12 คน หัวหน้าทีมคือ ญาณิศา เมืองคำ สาเหตุที่ตั้งชื่อทีมว่าเอ็นไฟว์นั้น เพราะว่ามีทีมเอ็นมาก่อนสี่ทีมคือ ทีมเอ็น (Team N) ของเอ็นเอ็มบีโฟร์ตีเอต ทีมเอ็นทู (Team NII) ของเอสเอ็นเอชโฟร์ตีเอต ทีมเอ็นทรี (Team NIII) ของเอ็นจีทีโฟร์ตีเอต และทีมเอ็นโฟร์ (Team NIV) ของเอ็มเอ็นแอลโฟร์ตีเอต สีประจำทีมคือ ██ สีบานเย็น (Hot Pink)
สมาชิกฝึกหัด.
สมาชิกฝึกหัด หรือ "เค็งกีวเซ" (; โรมาจิ: "Kenkyūsei") ปัจจุบันมีอยู่ 20 คน เป็นตำแหน่งที่ใช้เรียกสมาชิกวงที่ยังไม่ได้รับการเลื่อนขั้นให้อยู่ในทีมใดทีมหนึ่ง โดยปกติแล้วจะทำหน้าที่เป็นตัวสำรองให้กับทีมหลักในการแสดงในโรงละครของวง สมาชิกวงทุกคนที่ได้ผ่านการคัดเลือกเข้ามาใหม่จะอยู่ในสถานะสมาชิกฝึกหัดจนกว่าจะได้รับการเลื่อนขั้น
อดีตสมาชิก.
สมาชิกที่ออกจากวงจะใช้คำว่า "จบการศึกษา" (Graduation) คล้ายคลึงกับวงรุ่นพี่ และจะมีการจัดสเตจจบการศึกษาให้แก่สมาชิกที่โรงละครของวงพร้อมกับสมาชิกคนอื่น หรือบางครั้งอาจจัดเป็นคอนเสิร์ตจบการศึกษาให้แทน หลังจากนั้นสมาชิกดังกล่าวจะมาปลดรูปตนเองออกจากโรงละคร จึงจะถือเป็นการจบการศึกษาโดยสมบูรณ์ ปัจจุบันมีสมาชิกจบการศึกษาจากวง 55 คน พ้นสภาพจากสมาชิกวง 2 คน และย้ายไปสังกัดวงซีจีเอ็มโฟร์ตีเอต 2 คน
การเปลี่ยนแปลงสมาชิก.
นับตั้งแต่งานเปิดตัวครั้งแรกของบีเอ็นเคโฟร์ตีเอต ทางวงได้มีการคัดเลือกสมาชิกเข้ามาแล้วทั้งสิ้น 4 รุ่น โดยไม่นับสมาชิกที่ย้ายมาจากวงพี่น้อง
เชิงอรรถ.
หมายเหตุ.
<templatestyles src="Reflist/styles.css" />
รายชื่อผลงานของบีเอ็นเคโฟร์ตีเอต

ผลงานของบีเอ็นเคโฟร์ตีเอต ประกอบด้วยซิงเกิล 19 ชุด ชุดละ 3–5 เพลง ซึ่งเพลงของซิงเกิลหลักนั้นร้องโดยสมาชิกของวงที่ได้รับเลือก ที่เรียกว่า "เซ็มบัตสึ" (; โรมาจิ: "senbatsu") โดยแต่ละซิงเกิลหลักจะมีเซ็มบัตสึไม่เท่ากันแต่โดยส่วนใหญ่จะมีทั้งหมด 16 คน โดยเพลงแต่ละเพลงจะมาจากเพลงต้นฉบับของวงพี่สาวอย่างเอเคบีโฟร์ตีเอต ที่นำมาร้องใหม่โดยมีการแปลภาษาเป็นเนื้อร้องภาษาไทย และเป็นเพลงที่วงทำขึ้นเป็นของวงเอง โดยได้รับอนุญาตจากทางต้นสังกัดแล้ว
<templatestyles src="Template:TOC limit/styles.css" />
ผลงานการแสดง.
คอนเสิร์ต.
48 Groups
ร่วมกับศิลปินอื่น
การแสดงในโรงละคร.
หมายเหตุ : รายชื่อสเตจที่ขึ้น ตัวหนา หมายถึงสเตจที่ทำการแสดงอยู่ ณ ปัจจุบัน
ทีมบีทรี (BIII)
ทีมเอ็นไฟว์ (NV)
ทีมสมาชิกฝึกหัด (Trainee)
ไอ (เพลงแท-ย็อน)

ไอ  เป็นเพลงเกาหลีของนักร้องชาวเกาหลีใต้ คิม แท-ย็อน ร่วมกับ เวอร์บัล จินท์ โดยเป็นเพลงในอีพีเปิดตัวของ ไอ ประพันธ์คำร้องโดย คิม แท-ย็อน ,Mafly และเวอร์บัล จินท์ และมีโปรดิวเซอร์ โดย Myah Marie Langston, Bennett Armstrong, Justin T. Armstrong, Cosmopolitan Douglas, David Quinones, Jon Asher, และ Ryan S. Jhun ออกจำหน่ายผ่านทางดิจิทัลดาวน์โหลดในวันที่ 7 ตุลาคม ค.ศ. 2015
ดนตรีเพลง "ไอ" เป็นเพลงป๊อปร็อคซึ่งอ้างอิงถึง เจฟฟ์ เบนจามิน จากนิตยสาร บิลบอร์ด โดยมีความคล้ายคลึงกับเพลงของนักร้องชาวอเมริกัน เทย์เลอร์ สวิฟต์
การตอบรับ.
เพลงนี้ได้รับความคิดเห็นในเชิงบวกจากนักวิจารณ์เพลง เป็นเพลง K-pop ที่ได้รับการจัดอันดับของเพลงที่ดีที่สุดอันดับ 2 และ 15 ของปี 2015 ในนิตยสาร US Billboard และนิตยสารอังกฤษ Dazed ตามลำดับ
มิวสิกวีดิโอ.
มิวสิกวีดิโอนี้ ถ่ายทำที่ออกแลนด์ ,ประเทศนิวซีแลนด์ และใช้ทิวทัศน์ธรรมชาติเป็นฉากหลัง ซึ่งประกอบด้วยภูมิทัศน์ที่กว้างไกลติดกับฉากในเมืองและเล่าเรื่องราวของหญิงสาว "เพื่อค้นหาตัวตนที่แท้จริงของเธอ"
11กัตสึโนะอังเคล็ต

"11กัตสึโนะอังเคล็ต" (; โรมาจิ: "Jyūichi Gatsu no Ankuretto"; : 11gatsu no Anklet #เปลี่ยนทาง) เป็นซิงเกิลลำดับที่ 50 ของเอเคบีโฟร์ตีเอต เปิดตัวเมื่อวันที่ 22 พฤศจิกายน พ.ศ. 2560 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
แมนเจอรา

แมนเจอรา  เป็นนครริมชายฝั่งของรัฐเวสเทิร์นออสเตรเลีย ประเทศออสเตรเลีย ตั้งอยู่ห่างจากเมืองหลวงของรัฐ เมืองเพิร์ท ทางทิศใต้ ราว 72 กิโลเมตร เป็นเมืองใหญ่เป็นอันดับ 2 ของรัฐ มีประชากรราว 97,000 คน ตอนเหนือของเมืองเป็นที่ตั้งของเมืองบันเบอรี
ชื่อของเมืองมาจากภาษานยุงการ์ ที่มีความหมายว่า "สถานที่นัดพบ" หรือ "สถานที่ค้าขาย" เมืองตั้งขึ้นในปี ค.ศ. 1831 สองปีหลังจากตั้งอาณานิคมสวอนริเวอร์ แต่คนอาศัยยังน้อย จนหลังสงคราม ช่วงคริสต์ทศวรรษ 1950 และ 1960 เป็นมากกว่าหมู่บ้านตกปลาเล็กน้อย หลายปีต่อมา มีชื่อเสียงด้านการแล่นเรือและการตกปลาของผู้เกษียณ โดยเฉพาะทางใต้ของเมือง
ไฉจิ้น

ไฉจิ้น  เป็นตัวละครผู้กล้าในเรื่องซ้องกั๋ง ในวรรณกรรมได้บอกไว้ว่า เขาเป็นชายหนุ่มรูปร่างสง่างาม มีคิ้วคล้ายมังกร ดวงตาดั่งคล้ายนกฟินิกซ์ สืบเชื้อสายจากพระเจ้าชาซิจง เป็นคนใจบุญสุนทาน ชอบช่วยเหลือผู้ที่เดือดร้อน มีผู้กล้าชื่อดังเคยมาอาศัยกับเขา ไม่ว่าจะเป็น หลินชง ซ่งเจียง อู่ซง สือหย่ง
ต้องโทษจำคุก.
เนื่องจากไฉจิ้นได้ข่าวว่า อินเทียนซี (殷天錫 ท.อินเทียนเซ็ก) ได้รังแกอาของตน เนื่องจากมีปัญหาเรื่องที่ดิน ทำให้ไฉจิ้นตัดสินใจไปที่เมืองเกาถังโจว (高唐州 ท.กอตังจิว ; ปัจจุบันคือเขตเกาถัง มณฑลซานตง) ร่วมกับหลี่ขุย ครั้นไปถึงก็พบว่า อาได้เสียชีวิตลง ประกอบกับอินเทียนซีได้มาพอดี ไฉจิ้นจึงเข้าไปเจรจากับอินเทียนซีว่า อาของตนได้เสียชีวิตแล้ว รอให้เผาศพเสร็จก่อน ค่อยมาชำระเรื่องปัญหาที่ดิน แต่อินเทียนซีไม่สนใจและได้พูดจาลบหลู่ไฉจิ้นรวมทั้งอาของเขา ทำให้หลี่ขุยทนไม่ไหว ก็เลยต่อยอินเทียนซีจนตาย ไฉจิ้นเห็นดังนั้น ก็กลัวว่า หลี่ขุยจะต้องโทษ จึงให้หลี่ขุยกลับไปที่เขาเหลี่ยงซาน ส่วนตัวเขาก็ถูก เกาเหลียน (高廉 ท.กอเหลียม) ซึ่งเป็นเจ้าเมืองเกาถังโจว อีกทั้งยังมีศักดิ์เป็นญาติของเกาฉิว จับตัวไปลงโทษ เป็นเหตุให้ผู้กล้าแห่งเหลียงซานเข้าบุกเมืองเกาถังโจวและเข้าสังหารเกาเหลียน ทางด้านไฉจิ้นเองก็ได้ความช่วยเหลือจากหลี่ขุย หลังจากที่ต้องถูกขังในบ่อน้ำเป็นเวลานาน
ชีวิตที่เขาเหลียงซาน.
ครั้นไฉจิ้นได้ขึ้นเขาเหลียงซาน ก็ได้เป็นหัวหน้าสมุหบัญชีและการคลังร่วมกับหลี่อิง ต่อมาได้มีวีรกรรมที่สำคัญในช่วงศึกฟางล่า นั่นคือ ปลอมตัวเป็นชายเร่ร่อนในชื่อ เคออิ่น แกล้งเข้ามารับราชการอยู่กับฟางล่า จนฟางล่าพอใจ และยกนางจินจือ ซึ่งเป็นลูกสาวให้เป็นภรรยา จนกระทั่งในช่วงสุดท้ายของสงคราม เขาได้สังหาร ฟางเจี๋ย (方傑 ท.ฮองเกียด) ซึ่งเป็นหลานชายของฟางล่า
หลังรบชนะกองทัพฟางล่า ไฉจิ้นก็ได้รับแต่งตั้งจากฮ่องเต้ ให้เป็นขุนนางนายทหาร แต่ไฉจิ้นได้รู้มาว่า สาเหตุที่หยวนเสี่ยวชีไม่ได้เป็นขุนนางนั้น เพราะมีกรณีที่ใส่ชุดของฟางล่า ไฉจิ้นจึงนึกขึ้นได้ว่า "ตัวเราก็เคยทำเป็นไปสวามิภักดิ์ฟางล่าและได้เป็นถึงลูกเขย ครั้นเราจะทำราชการต่อไป ก็จะมีคนมาประณามเราว่า เคยเป็นลูกเขยของกบฏ ถ้างั้นเราก็ยอมลาออกแล้วกลับบ้านเกิดจะดีกว่า" ครั้นคิดได้ดังนั้น ก็ขอลาออกจากราชการ และกลับไปใช้ชีวิตอย่างสงบสุขที่บ้านเกิด
แคลกูร์ลี

แคลกูร์ลี-โบลเดอร์ 
หรือชื่อไม่เป็นทางการ คือ แคลกูร์ลี เป็นนครในรัฐเวสเทิร์นออสเตรเลีย ประเทศออสเตรเลีย ตั้งอยู่ทิศตะวันออกเฉียงเหนือของเมืองเพิร์ทราว เมืองก่อตั้งเมื่อปี ค.ศ. 1889 โดยการรวมเมืองแคลกูร์ลีกับโบลเดอร์เข้าด้วยกัน และพัฒนาขึ้นในปี ค.ศ. 1893 ในช่วงตื่นทองคูลการ์ดี
เดือนมิถุนายน ค.ศ. 2018 เมืองมีประชากรราว 29,849 คน ลดลงจากปีที่มีประชากรสูงสุด จาก 32,966 คน ในปี 2013
ริชาร์ด ปริศนาพ่อค้าอัญมณี

ริชาร์ด ปริศนาพ่อค้าอัญมณี (ตรงตัว: "การตีราคาปริศนาของริชาร์ดพ่อค้าอัญมณี") เป็นนวนิยายแนวไขปริศนา แต่งโดยนานาโกะ สึจิมูระ และวาดโดยยูตาโกะ ยูกิฮิโระ ถูกตีพิมพ์แล้วเก้าเล่มโดยสำนักพิมพ์ชูเอชะตั้งแต่ปี 2015 ต่อมาได้มีการดัดแปลงเป็นมังงะลงนิตยสารตั้งแต่ปี 2019 และดัดแปลงเป็นอนิเมะโดยสตูดิโอชุนกะในปี 2020
ฟรีแมนเทิล

ฟรีแมนเทิล  เป็นเมืองท่าที่สำคัญของประเทศออสเตรเลีย ในรัฐเวสเทิร์นออสเตรเลีย ตั้งอยู่ปากแม่น้ำสวอน ในเขตมหานครเพิร์ท มีท่าเรือฟรีแมนเทิลเป็นท่าเรือของเมืองเพิร์ท เมืองหลวงของรัฐ มีการตั้งถิ่นฐานที่ฟรีแมนเทิลครั้งแรกที่อาณานิคมสวอนริเวอร์เมื่อปี ค.ศ. 1829 ขึ้นเป็นนครเมื่อปี ค.ศ. 1929 เมืองมีประชากรราว 29,000 คน
ชื่อของเมืองตั้งตาม กัปตันชาลส์ ฟรีแมนเทิล ทหารเรือชาวอังกฤษผู้ตั้งแคมป์ที่นี่เมื่อวันที่ 2 พฤษภาคม ค.ศ. 1829 เมืองยังคงรักษาอาคารเก่า ๆ ในศตวรรษที่ 19 ไว้อย่างดี
ทะเลสาบอัลเบิร์ต (แอฟริกา)

ทะเลสาบอัลเบิร์ต  หรือ อึมวิแทนซิเก (Mwitanzige) หรือเดิมชื่อ ทะเลสาบโมบูตูเซเซเซโก (Lake Mobutu Sese Seko) เป็นทะเลสาบในประเทศยูกันดาและสาธารณรัฐประชาธิปไตยคองโก เป็นทะเสาบใหญ่เป็นอันดับ 7 ของทวีปแอฟริกา และใหญ่เป็นอันดับ 2 ของประเทศยูกันดา
ทะเลสาบเกรตสเลฟ

ทะเลสาบเกรตสเลฟ  เป็นทะเลสาบใหญ่เป็นอันดับ 2 ของนอร์ทเวสต์เทร์ริทอรีส์ ประเทศแคนาดา (รองจากทะเลสาบเกรตแบร์) เป็นทะเลสาบลึกที่สุดในอเมริกาเหนือ ที่ความลึก 614 เมตร และเป็นทะเลสาบใหญ่เป็นอันดับ 10 ของโลก มีความยาว กว้าง 20–203 กิโลเมตร ครอบคลุมพื้นที่ ตั้งอยู่ทางใต้ของดินแดน
พรรคเรียกร้องประชาธิปไตยคริสเตียน

พรรคเรียกร้องประชาธิปไตยคริสเตียน  เป็นพรรคการเมืองในประเทศเนเธอร์แลนด์ที่นิยมประชาธิปไตยแบบคริสเตียน เริ่มก่อตั้งเมื่อปี ค.ศ. 1977 จากการรวมตัวกันของพรรคประชาชนคาทอลิก พรรคต่อต้านการปฏิวัติ และสหภาพประวัติศาสตร์คริสเตียน มี ซีบรันต์ ฟัน ฮาร์สมา บูมา เป็นหัวหน้าพรรคคนล่าสุดระหว่าง ค.ศ. 2012 ถึง ค.ศ. 2019 ก่อนจะลาออกไปทำให้ตำแหน่งหัวหน้าพรรคว่างลง
อุดมการณ์.
พรรคเรียกร้องประชาธิปไตยคริสเตียน นิยมประชาธิปไตยโดยให้คุณค่าของศาสนา ไม่เพียงศาสนาคริสต์เท่านั้น แต่ในพรรคยังเคารพและมีสมาชิกพรรคนับถือศาสนายูดาย อิสลาม และฮินดู อีกด้วย
พรรคมีอุดมการณ์หลักสี่ประการ ได้แก่ บริการสังคม ความรับผิดชอบร่วมกัน ความยุติธรรม และความสามัคคี โดยพรรคเชื่อว่าไม่ควรมีองค์กรใดองค์กรเดียวควบคุมสังคมทั้งหมด แต่รัฐ ตลาด และองค์กรสังคมเช่นศาสนาและสหภาพควรจะร่วมมือร่วมใจกัน เป็นแนวคิดที่มาจากลัทธิคาลวินแบบใหม่ นอกจากนี้ รัฐระดับท้องถิ่น จังหวัด ประเทศ และยุโรปควรจะร่วมรับผิดชอบสังคมร่วมกัน มิใช่หน้าที่ของรัฐระดับใดระดับหนึ่งเท่านั้น เป็นหลักการเสริมอำนาจการปกครองตามแนวคิดการเมืองของนิกายคาทอลิก ส่วนการบริการสังคมนั้นมีรากจากแนวคิดที่ว่าโลกเป็นของขวัญจากพระเจ้า เราควรร่วมมือร่วมใจกันรักษาสิ่งแวดล้อม
ในทางปฏิบัติแล้ว พรรคเรียกร้องประชาธิปไตยคริสเตียน เป็นพรรคการเมืองสายกลาง แต่โน้มเอียงมาทางฝั่งซ้ายในเรื่องของการสนับสนุนสิ่งแวดล้อม นิยมการรวมตัวกันของยุโรป และมักจะตั้งรัฐบาลร่วมกับพรรคฝ่ายกลางซ้าย อย่างไรก็ตาม จุดยืนของกลุ่มเอียงซ้ายในพรรคเริ่มอ่อนลงนับตั้งแต่พรรคได้เข้าร่วมจัดตั้งรัฐบาลร่วมกับพรรคประชาชนเพื่อเสรีภาพและประชาธิปไตย โดยมีมาร์ก รึตเตอดำรงตำแหน่งนายกรัฐมนตรีในสมัยแรก เป็นคณะรัฐมนตรีที่มีพรรคเพื่อเสรีภาพที่เป็นฝ่ายขวาจัดมาร่วมด้วย
จุดยืนที่สำคัญของพรรคได้แก่
พรรคแรงงาน (เนเธอร์แลนด์)

พรรคแรงงาน  เป็นพรรคการเมืองในประเทศเนเธอร์แลนด์ฝ่ายประชาธิปไตยสังคมนิยม ก่อตั้งขึ้นเมื่อปี ค.ศ. 1946 จากการรวมตัวกันของพรรคกรรมกรประชาธิปไตยสังคมนิยม สันนิบาตประชาธิปไตยเพื่อเสรีภาพทางความคิด และสหภาพประชาธิปไตยคริสเตียน มีนายกรัฐมนตรีมาจากพรรคแรงงานมาแล้ว 3 คน ได้แก่ วิลเลิม ดรีส (ค.ศ. 1948-1958) โยป เดน เอาล์ (ค.ศ. 1973-1977) และวิม โกก (ค.ศ. 1994-2002)
ช่วงระหว่างปี ค.ศ. 2012 ถึง 2017 พรรคแรงงานเป็นพรรคที่ได้ที่นั่งในสภามากที่สุดเป็นอันดับที่สอง และได้จัดตั้งรัฐบาลร่วมกับพรรคประชาชนเพื่อเสรีภาพและประชาธิปไตย ทว่าในการเลือกตั้งปี ค.ศ. 2017 ได้มาเพียง 9 ที่นั่งและไม่ได้รับเชิญให้เข้าร่วมรัฐบาล
อุดมการณ์.
พรรคแรงงานเป็นพรรคประชาธิปไตยสังคมนิยม มีส่วนสำคัญในการสร้างผลักดันระบบรัฐสวัสดิการขึ้นในเนเธอร์แลนด์  ได้ออกมาสนับสนุนสิทธิเสรีภาพของสตรี การอนุรักษ์สิ่งแวดล้อม และการพัฒนาโลกที่สามโดยในช่วงทศวรรษที่ 1970 ราวสองทศวรรษต่อมาได้มีการปรับโครงสร้างระบบโดยทำให้เศรษฐกิจและสังคมมีความเป็นกลางมากขึ้น มีการปรับระบรัฐสวัสดิการและส่งเสริมให้รัฐวิสาหกิจแปรรูปเป็นเอกชน ต่อมาในปี ค.ศ. 2005 พรรคได้ประกาศว่าจะใช้นโยบายกลางซ้าย โดยเน้นเรื่องการจ้างงาน ประกันสังคม สวัสดิการ และการลงทุนในการศึกษา ความปลอดภัย และสาธารณสุข
พรรคประชาชนคาทอลิก

พรรคประชาชนคาทอลิก  เป็นพรรคการเมืองในประเทศเนเธอร์แลนด์นิยมประชาธิปไตยฝ่ายประชาธิปไตยคริสเตียน ก่อตั้งขึ้นเมื่อปี ค.ศ. 1945 โดยต่อยอดมาจากอดีตพรรครัฐโรมันคาทอลิก มีบทบาททางการเมืองอย่างมากในช่วงหลังสงครามโลกครั้งที่สอง จนกระทั่งพรรคได้ถูกรวมกับพรรคต่อต้านการปฏิวัติ (ARP) และสหภาพประวัติศาสตร์คริสเตียน (CHU) จัดตั้งเป็นพรรคเรียกร้องประชาธิปไตยคริสเตียน (CDA) เมื่อปี ค.ศ. 1980
พรรคต่อต้านการปฏิวัติ

พรรคต่อต้านการปฏิวัติ  เป็นพรรคการเมืองในประเทศเนเธอร์แลนด์ฝ่ายอนุรักษนิยมโปรเตสแตนต์ และประชาธิปไตยคริสเตียน ก่อตั้งขึ้นเมื่อปี ค.ศ. 1879 โดยอาบราฮัม เกาเปอร์ ศาสนาจารย์และนักเทววิทยานิกายคาลวินแบบใหม่ ต่อมาได้รวมกับพรรคประชาชนคาทอลิก (KVP) และสหภาพประวัติศาสตร์คริสเตียน (CHU) ก่อตั้งเป็นพรรคเรียกร้องประชาธิปไตยคริสเตียน (CDA) เมื่อปี ค.ศ. 1980
สหภาพประวัติศาสตร์คริสเตียน

สหภาพประวัติศาสตร์คริสเตียน  เป็นพรรคการเมืองในประเทศเนเธอร์แลนด์ฝ่ายประชาธิปไตยคริสเตียนโปรเตสแตนต์ ก่อตั้งขึ้นเมื่อปี ค.ศ. 1908 ก่อนจะไปรวมกับพรรคประชาชนคาทอลิก (KVP) และพรรคต่อต้านการปฏิวัติ (ARP) ก่อตั้งเป็นพรรคเรียกร้องประชาธิปไตยคริสเตียน (CDA) เมื่อเดือนกันยายน ค.ศ. 1980
อะนัส อิบน์ มาลิก

อานัส คาน อิบน์ นัดร์ อัลค็อซเราะญี อัลอันศอรี (ประมาณ ค.ศ.612-ประมาณ ค.ศ.712) เป็นหนึ่งใน "เศาะฮาบะฮ์" ที่เป็นที่รู้จักของศาสดามุฮัมมัด
ประวัติ.
อะนัส อิบน์ มาลิก เป็นสมาชิกของกลุ่มบนูนัจญารของเผ่าบนูคอสรอจญ์แห่งยัษริบ เขาเกิดก่อนการอพยพของศาสดามุฮัมมัดไป 10 ปี หลังจากมาลิก อิบน์ นัดร์ เสียชีวิตโดยไม่ได้เข้ารับอิสลาม ส่วนอุมมุซุลัยม์ แม่ของเขา ไปแต่งงานใหม่กับอบูฏ็อลฮะฮ์ อิบน์ ษะบีต ส่วนพี่น้องร่วมมารดาของอะนัสคืออับดุลลอฮ์ อิบน์ ฏ็อลฮะฮ์
เมื่อศาสดามุฮัมมัดมาที่มะดีนะฮ์ในปีค.ศ. 622 แม่ของอะนัสถวายเขาในฐานะคนรับใช้
กระนั้นศาสดามูฮัมมัดกลับเลี้ยงดูอะนัส อิบน์ มาลิก เป็นลูกบุญธรรมคนหนึ่งเฉกเช่น ซัยดฺ บินษาบิต
หลังจากศาสดาเสียชีวิตในปีค.ศ. 632 อะนัสได้เข้าร่วมสงครามการพิชิต
เสียชีวิต.
เขาเป็นเศาะฮาบะฮ์คนสุดท้ายที่เสียชีวิต โดยเสียชีวิตในฮ.ศ. 93 (ค.ศ. 712) ที่บัสรา ตอนอายุ 103 ปี (จันทรคติ)
มุมมองของซุนนี.
เขาเป็นหนึ่งในผู้รายงานสำคัญของฮะดีษ และถือว่าเป็นคนที่น่าเชื่อถือ
หลวงสวัสดิสรยุทธ (ดล บุนนาค)

พลเอก หลวงสวัสดิสรยุทธ (ดล บุนนาค) อดีตรัฐมนตรีช่วยว่าการกระทรวงวัฒนธรรม อดีตสมาชิกสภาผู้แทนราษฎรจังหวัดพระนคร และอดีตแม่ทัพภาคที่ 3
ประวัติ.
หลวงสวัสดิ์สรยุทธ เป็นบุตรของหลวงสวัสดิโกษา (ชม) กับนางทรัพย์ (สกุลเดิม ศรีเพ็ญ) เกิดเมื่อวันที่ 10 พฤษภาคม พ.ศ. 2437 ที่ตำบลในเมือง อำเภอเมือง จังหวัดบุรีรัมย์ สำเร็จการศึกษาจากโรงเรียนนายร้อยทหารบก ต่อมาเข้ารับราชการเป็นนายทหารเหล่าทหารปืนใหญ่ และได้รับพระราชทานยศร้อยตรีเมื่อวันที่ 23 พฤษภาคม 2459 ต่อมาเป็นปลัดกองพันทหารปืนใหญ่ที่ 1 รักษาพระองค์ ผู้บังคับการจังหวัดทหารบกลพบุรี เจ้ากรมทหารปืนใหญ่ต่อสู้อากาศยาน ผู้บัญชาการกองพลที่ 3 แม่ทัพกองทัพที่ 2 ผู้บัญชาการมณฑลทหารบกที่ 4 ผู้บัญชาการภาคทหารบกที่ 2 แม่ทัพกองทัพภาคที่ 3 และผู้บัญชาการภาคทหารบก ที่ 3
หลวงสวัสดิ์สรยุทธ ได้รับพระราชทานสัญญาบัตรบรรดาศักดิ์เป็นหลวงสวัสดิ์สรยุทธ ถือศักดินา 800 เมื่อ พ.ศ. 2472 และได้รับพระราชทานยศพลเอก เมื่อ 2 พฤษภาคม พ.ศ. 2499
พลเอก หลวงสวัสดิ์สรยุทธ (ดล บุนนาค) ดำรงตำแหน่งและปฏิบัติราชการพิเศษ ดังนี้ เป็นราชองครักษ์เวร ราชองครักษ์พิเศษ นายทหารพิเศษประจำกรมปืนใหญ่ ที่ 1 รักษาพระองค์
พ.ศ. 2476 ได้รับแต่งตั้งเป็นสมาชิกสภาผู้แทนราษฎรประเภทที่สอง พ.ศ. 2494 ได้รับแต่งตั้งเป็นสมาชิกวุฒิสภา พ.ศ. 2480 เป็นสมาชิกสภาผู้แทนราษฎรประเภทที่สอง และรัฐมนตรีช่วยว่าการกระทรวงวัฒนธรรมครั้งแรก และใน พ.ศ. 2500 ได้รับเลือกตั้งเป็นสมาชิกสภาผู้แทนราษฎรจังหวัดพระนคร สังกัดพรรคเสรีมนังคศิลา และได้รับการแต่งตั้งเป็นรัฐมนตรีช่วยว่าการกระทรวงวัฒนธรรม ครั้งที่ 2
หลวงสวัสดิ์สรยุทธ ถึงแก่อนิจกรรมในวันที่ 17 มีนาคม พ.ศ. 2528 สิริรวมอายุ 90 ปี
กองทัพแองโกลา

กองทัพแองโกลา (FAA) ประกอบไปด้วย กองทัพบก, กองทัพอากาศและป้องกันภัยทางอากาศ, กองทัพเรือ, และ ทหารอาสาสมัคร มีกำลังพลประจำการรวม 107,000 นาย.
พรรครัฐโรมันคาทอลิก

พรรครัฐโรมันคาทอลิก  เป็นพรรคการเมืองฝ่ายประชาธิปไตยคริสเตียนคาทอลิกในประเทศเนเธอร์แลนด์ ก่อตั้งขึ้นเมื่อปี ค.ศ. 1926 มีบทบาทสำคัญในรัฐบาลเนเธอร์แลนด์ ก่อนจะยุบและตั้งพรรคใหม่เป็นพรรคประชาชนคาทอลิก (KVP) เมื่อหลังจบสบครามโลกครั้งที่สองเมื่อปี ค.ศ. 1945
สหภาพเสรีนิยม

สหภาพเสรีนิยม  เป็นพรรคการเมืองฝ่ายเสรีอนุรักษนิยมในประเทศเนเธอร์แลนด์ ก่อตั้งขึ้นเมื่อวันที่ 4 มีนาคม ค.ศ. 1885 เป็นพรรคการเมืองใหญ่ก่อนที่จะเปลี่ยนชื่อพรรคในปี ค.ศ. 1921 เป็นพรรครัฐเสรีนิยม อันเป็นหนึ่งในพรรคร่วมก่อตั้งพรรคประชาชนเพื่อเสรีภาพและประชาธิปไตย
องค์การว่าด้วยความมั่นคงและความร่วมมือในยุโรป

องค์การว่าด้วยความมั่นคงและความร่วมมือในยุโรป  เป็นองค์การระหว่างรัฐบาลด้านความมั่นคงที่ใหญ่ที่สุดในโลก มีข้อบัญญัติทางด้านการควบคุมอาวุธ การประชาสัมพันธ์สิทธิมนุษยชน เสรีภาพสื่อ และการส่งเสริมการเลือกตั้ง มีลูกจ้างราว 3,460 คน โดยมากอยู่ฝ่ายดำเนินงาน แต่ยังมีกองเลขาธิการตั้งอยู่ที่กรุงเวียนนา ประเทศออสเตรีย องค์การถือกำเนิดเมื่อครั้งการประชุมด้านความมั่นคงและความร่วมมือในยุโรป ปี ค.ศ. 1975 จัดขึ้นที่เฮลซิงกิ ประเทศฟินแลนด์
อำเภอเซอตียู

อำเภอเซอตียู  เป็นหนึ่งในอำเภอของรัฐตรังกานู ประเทศมาเลเซีย ซึ่งมีชายแดนทางตอนเหนือติดกับอำเภอเบอซุต ทางตะวันตกติดกับอำเภอฮูลูเตอเริงกานู และทางใต้ติดกับอำเภอกัวลาเนอรุซ โดยมีบันดาร์เปอร์ไมซูรีเป็นเมืองหลวง
เขตการปกครอง.
อำเภอเซอตียูมีอยู่เป็น 7 "มูกิม" ได้แก่:
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
การแข่งขันระหว่างสโมสรฟุตบอลเชลซีกับสโมสรฟุตบอลทอตนัมฮอตสเปอร์

การแข่งขันระหว่างสโมสรฟุตบอลเชลซีกับสโมสรฟุตบอลทอตนัมฮอตสเปอร์ (Chelsea F.C.–Tottenham Hotspur F.C. rivalry) หรือเรียกว่า ดาร์บีลอนดอนตะวันตกเฉียงเหนือ (North West London derby) เป็นการแข่งขันฟุตบอลระหว่างเชลซีกับทอตนัมฮอตสเปอร์ โดยแข่งขันปีละ 2 ครั้งในพรีเมียร์ลีก
เกาะเซาท์จอร์เจีย

เกาะเซาท์จอร์เจีย  เป็นเกาะทางตอนใต้ของมหาสมุทรแอตแลนติก เป็นส่วนหนึ่งของดินแดนโพ้นทะเลของบริเตน เกาะเซาท์จอร์เจียและหมู่เกาะเซาท์แซนด์วิช ที่ตั้งถิ่นฐานสำคัญคือ กริตวีเคน เกาะเซาท์จอร์เจียมีความยาว 167.4 กิโลเมตร และกว้าง 1.4 ถึง 37 กิโลเมตร ตั้งอยู่ห่างจากเกาะคอโรเนชันทางทิศตะวันออกเฉียงเหนือราว 830 กิโลเมตร และตั้งอยู่ห่างจากเกาะซาโวดอฟสกีทางทิศตะวันตกเฉียงเหนือ ราว 550 กิโลเมตร เกาะที่ใกล้เกาะแซนด์วิชที่สุด
หมู่เกาะเพิร์ล

หมู่เกาะเพิร์ล  มีเกาะมากกว่า 200 เกาะ เป็นเกาะเล็กเกาะน้อย ส่วนใหญ่เป็นเกาะเล็กและไม่มีคนอยู่อาศัย ตั้งอยู่ราว นอกชายฝั่งมหาสมุทรแปซิฟิกของประเทศปานามา บริเวณอ่าวปานามา
ซอนโซนาเต

<ns>0</ns>
 <revision>
 <parentid>11369818</parentid>
 <timestamp>2024-11-06T17:47:33Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-es| → {{langx|es|</comment>
 <origin>11886359</origin>
 <model>wikitext</model>
 <format>text/x-wiki</format>
ซอนโซนาเต ({{langx|es|Sonsonate}}) เป็นนครและเทศบาลของประเทศเอลซัลวาดอร์ เป็นเมืองหลวงของจังหวัดซอนโซนาเต ตั้งอยู่ริมฝั่งแม่น้ำเซนซูนาปัน มีถนนไฮเวย์จากซานซัลวาดอร์ไปยังเมืองท่าฝั่งมหาสมุทรแปซิฟิก อากาฆูตลา ความยาว {{convert|21|km|mi|abbr=on}} เมืองมีประชากร 71,541 คน (ค.ศ. 2007)
สันนิบาตประชาธิปไตยเพื่อเสรีภาพทางความคิด

สันนิบาตประชาธิปไตยเพื่อเสรีภาพทางความคิด  เป็นพรรคการเมืองฝ่ายเสรีนิยมหัวก้าวหน้าในประเทศเนเธอร์แลนด์ ในอดีต มีบทบาทสำคัญในทางการเมืองของเนเธอร์แลนด์ โดยมีนายกรัฐมนตรีจากพรรคมาแล้วหนึ่งคนคือ วิลเลิม สแคร์เมอร์ฮอร์น
สันนิบาตประชาธิปไตยเพื่อเสรีภาพทางความคิด นับว่าเป็นบรรพบุรุษของพรรคการเมืองสำคัญในปัจจุบัน ได้แก่ พรรคแรงงาน (PvdA) และพรรคประชาชนเพื่อเสรีภาพและประชาธิปไตย (VVD) พรรคก่อตั้งขึ้นเมื่อปี ค.ศ. 1892 โดยอดีตสมาชิกพรรคสหภาพเสรีนิยม ก่อนจะยุบไปในช่วงสงครามโลกครั้งที่สอง
เซาท์เวลส์ดาร์บี

เซาท์เวลส์ดาร์บี (South Wales derby) เป็นชื่อเรียกการแข่งขันฟุตบอลของสองสโมสรฟุตบอลที่มีชื่อเสียงของเวลส์ในลีกอังกฤษ คือ คาร์ดิฟฟ์ซิตีกับสวอนซีซิตี
พรรคกรรมกรประชาธิปไตยสังคมนิยม

พรรคกรรมกรประชาธิปไตยสังคมนิยม  เป็นอดีตพรรคการเมืองฝ่ายสังคมนิยมลัทธิมากซ์ในประเทศเนเธอร์แลนด์
พรรคก่อตั้งขึ้นเมื่อปี ค.ศ. 1894 ก่อนที่จะยุบรวบกับพรรคสันนิบาตประชาธิปไตยเพื่อเสรีภาพทางความคิดและสหภาพประชาธิปไตยคริสเตียน ก่อตั้งเป็นพรรคแรงงาน
เหมืองถ่านหินอมบีลิน

เหมืองถ่านหินอมบีลิน  คือเหมืองใกล้เมืองซาวะฮ์ลุนโต (Sawahlunto) ในจังหวัดสุมาตราตะวันตก ประเทศอินโดนีเซีย สถานที่แห่งนี้ตั้งอยู่ในหุบเขาแคบๆ ของภูเขาบูกิต บาริซาน (Bukit Barisan) ใกล้กับเมืองปาดัง ทางตะวันออกเฉียงเหนือ 70 กิโลเมตร ถ่านหินถูกค้นพบในกลางศตวรรษที่ 19 โดยวิลเลม เฮนริก เดอ เกรฟ (Willem Hendrik de Greve) และการทำเหมืองได้รับการบุกเบิกในบริเวณนี้ใน ค.ศ. 1876 เหมืองเป็นที่รู้จักในฐานะที่ตั้งการทำเหมืองถ่านหินที่เก่าแก่ที่สุดในเอเชียตะวันออกเฉียงใต้
ประวัติ.
ถ่านหินถูกค้นพบในบริเวณนี้ใน ค.ศ. 1868 โดยวิลเลม เฮนริก เดอ เกรฟ นักธรณีวิทยาชาวดัตช์ การทำเหมืองเปิดเริ่มใน ค.ศ. 1892 หลังจากการก่อสร้างทางรถไฟ ในช่วงก่อนประกาศอิสรภาพ การผลิตถ่านหินถึงจุดสูงสุดใน ค.ศ. 1930 ที่มากกว่า 620,000 ตันต่อปี นักโทษจากชวาและสุมาตราถูกส่งมาที่เหมืองด้วยขา มือ และคอที่ล่ามโซ่ไว้ พวกเขาหลายเป็นแรงงานหลักของเหมืองนี้ การผลิตถ่านหินของเหมืองนี้สามารถเติมเต็มความต้องการทางพลังงาน 90 เปอร์เซ็นต์ของหมู่เกาะอินเดียตะวันออกของเนเธอร์แลนด์ (Dutch East Indies)
ใน ค.ศ. 1942-1945 เหมืองถูกควบคุมโดยญี่ปุ่น และความรุ่งเรืองของเหมืองได้เสื่อมลง ใน ค.ศ. 1945-1958 เหมืองถูกบริหารโดยคณะกรรมการการทำเหมือง และใน ค.ศ. 1958-1968 สำนักงานกิจการการทำเหมืองของรัฐ ใน ค.ศ. 1968 เหมืองกลายเป็นกองการผลิตอมบีลิน ของกิจการการทำเหมืองของรัฐ การผลิตพุ่งสุ่จุดสูงสุดใน ค.ศ. 1976 ที่ 1,201,846 ตันต่อปี
จนกระทั่งใน ค.ศ. 2002 เหมืองถูกดำเนินการในฐานะเหมืองเปิด หลังจากนั้นเหมืองใต้ดินเท่านั้นที่ยังคงดำเนินการอยู่ ในเร็วๆนี้ บริษัท CNTIC ได้ลงทุน 100 ล้านดอลลาร์กับเหมืองนี้ เจ้าของเหมืองแห่งนี้คือ PT Tambang Batubara Bukit Asam (PTBA) และดำเนินการโดย China National Technology Import-Export Corporation (CNTIC) ของจีน ปัจจุบันเหมืองแห่งนี้ผลิตถ่านหินได้ประมาณ 5 แสนตันต่อปี 
มรดกโลก.
การประชุมคณะกรรมการมรดกโลกสมัยสามัญครั้งที่ 43 ค.ศ. 2019 มรดกการทำเหมืองถ่านหินอมบีลินแห่งซาวะฮ์ลุนโตได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
สหภาพประชาธิปไตยคริสเตียน

สหภาพประชาธิปไตยคริสเตียน  เป็นอดีตพรรคการเมืองฝ่ายโปรเตสแตนต์หัวก้าวหน้าในประเทศเนเธอร์แลนด์ ในช่วงระหว่างสงครามโลก
ก่อตั้งขึ้นเมื่อปี ค.ศ. 1926 ก่อนที่จะยุบรวมกับพรรคแรงงาน ในปี ค.ศ. 1946
ประชาธิปัตย์ 66

ประชาธิปัตย์ 66  เป็นพรรคการเมืองฝ่ายสังคมนิยมเสรีในประเทศเนเธอร์แลนด์ ตัวเลข 66 มาจากปีที่ก่อตั้งคือ ค.ศ. 1966 โดยกลุ่มปัญญาชนรุ่นเยาว์ นำโดยฮันส์ ฟัน เมียร์โล นักข่าวรุ่นใหม่ มีจุดประสงค์หลักคือต้องการเปลี่ยนแปลงระบบการเมืองให้มีความเป็นประชาธิปไตยมากขึ้น
ทางหลวงแผ่นดินหมายเลข 3184

ทางหลวงแผ่นดินหมายเลข 3184 (สายดงคอน - ปากน้ำ) เป็นทางหลวงแผ่นดินที่เชื่อมต่อระหว่าง จังหวัดชัยนาท และ จังหวัดสุพรรณบุรี มีระยะทางตลอดทั้งสาย 11.518 กิโลเมตร ถนนขนาด 2 ช่องจราจรสวนทางตลอดสาย โดยทางหลวงสายนี้เริ่มต้นที่สี่แยกดงคอน บน ทางหลวงแผ่นดินหมายเลข 3251 ใน ตำบลดงคอน อำเภอสรรคบุรี ไปทางทิศตะวันตกเฉียงใต้และเข้าสู่ จังหวัดสุพรรณบุรี ที่ ตำบลปากน้ำ สิ้นสุดที่สี่แยกปากน้ำ บน ทางหลวงแผ่นดินหมายเลข 340 และ ทางหลวงแผ่นดินหมายเลข 3039 ใน ตำบลปากน้ำ อำเภอเดิมบางนางบวช เป็นเส้นทางในความรับผิดชอบของแขวงทางหลวงชัยนาท
สหภาพคริสเตียน

สหภาพคริสเตียน  เป็นพรรคการเมืองฝ่ายประชาธิปไตยคริสเตียนในประเทศเนเธอร์แลนด์ มีแนวคิดทางสังคมค่อนมาทางอนุรักษนิยม โดยต่อต้านการสมรสเพศเดียวกัน การทำแท้ง และการุณยฆาต แต่มีแนวคิดทางเศรษฐศาสตร์ค่อนข้างก้าวหน้า โดยเฉพาะประเด็นทางเศรษฐกิจ ผู้อพยพ และสิ่งแวดล้อม
กลุ่มปิม ฟอร์เตาน์

กลุ่มปิม ฟอร์เตาน์  เป็นพรรคการเมืองฝ่ายขวาในประเทศเนเธอร์แลนด์ ก่อตั้งขึ้นโดยปิม ฟอร์เตาน์ อดีตอาจารย์มหาวิทยาลัยและนักข่าวการเมือง โดยตั้งใจจะก่อตั้งพรรคในนามพรรคเนเธอร์แลนด์น่าอยู่  ลงสมัครรับเลือกตั้งในการเลือกตั้งทั่วไป ค.ศ. 2002 แต่ถูกตัดสิทธิ์หัวหน้าพรรคในเดือนกุมภาพันธ์เนื่องจากกรณีการสัมภาษณ์ในประเด็นผู้อพยพ จึงได้ก่อตั้งกลุ่มปิม ฟอร์เตาน์ขึ้นแทนในอีกไม่กี่วันต่อมา หลังจากนั้นได้รับความสนใจจากสาธารณชนพอสมควรก่อนที่ปิม ฟอร์เตาน์จะถูกลอบสังหารเมื่อวันที่ 6 พฤษภาคม ค.ศ. 2002 เพียงเก้าวันเท่านั้นก่อนการเลือกตั้งจะเกิดขึ้น แต่พรรคได้ยืนยันที่จะลงสมัครรับเลือกตั้งต่อไป จนกลายเป็นพรรคที่ได้รับคะแนนเสียงสูงสุดเป็นอันดับสองในการเลือกตั้ง
กลุ่มปิม ฟอร์เตาน์ ได้จัดตั้งรัฐบาลผสมกับพรรคเรียกร้องประชาธิปไตยคริสเตียนและพรรคประชาชนเพื่อเสรีภาพและประชาธิปไตย แต่ความขัดแย้งภายในพรรคทำให้รัฐบาลผสมต้องแตกหักและมีการเลือกตั้งครั้งใหม่ในอีกไม่กี่เดือนต่อมา หลังจากนั้น พรรคเสื่อมความนิยมลงเพราะขาดผู้นำที่ชัดเจน นำมาสู่การยุบพรรคใน ค.ศ. 2008
กองทัพโมร็อกโก

กองทัพโมร็อกโก ("Al-Quwwat al-Musallaha al-Malakiyah al-Maghribiyah") ก่อตั้งขึ้นเมื่อ ค.ศ. 1956 ประกอบไปด้วย กองทัพบก, กองทัพเรือ, กองทัพอากาศ และ ทหารตำรวจแห่งชาติ
สถานีรถไฟวังโพ

สถานีรถไฟวังโพ  เป็นสถานีรถไฟประจำตำอำเภอไทรโยค อยู่ในเส้นทางรถไฟสายใต้ (ช่วงสถานีรถไฟชุมทางหนองปลาดุก - สถานีรถไฟน้ำตก) หรือทางรถไฟสายตะวันตก เป็น 1 ใน 6 สถานีรถไฟของเส้นทางนี้ที่เป็นระดับสถานีชั้น 4 (ชั้น 2 สถานีรถไฟกาญจนบุรี และสถานีรถไฟที่เหลือเป็นที่หยุดรถไฟและป้ายหยุดรถไฟ) มีจำนวนย่านทางรถไฟ 3 ทาง เป็นทางหลัก 1 ทาง ทางหลีก 2 ทาง ทางตัน 1 ทาง
ประวัติ.
สถานีรถไฟวังโพ สร้างในช่วงหลังสงครามโลกครั้งที่2 เปิดใช้งานเดินรถครั้งแรกวันที่ 1 เมษายน พุทธศักราช 2495 หรือคริสต์ศักราช 1952 ในช่วงที่ 2 ของการฟื้นฟูเส้นทางรถไฟสายน้ำตก(หนองปลาดุก-น้ำตก) ระหว่าง สถานีรถไฟกาญจนบุรี - สถานีรถไฟวังโพ ระยะทาง 61 กิโลเมตร โดยในช่วงนี้มีสะพานเหล็กข้ามแม่น้ำแควใหญ่ สะพานเลียบแม่น้ำแควน้อย และภูเขาถ้ำกระแซ ที่เป็นอุปสรรคสำคัญในการฟื้นฟูในช่วงเส้นทางนี้ เป็นสถานีประจำอำเภอไทรโยค
เดิมเคยมีทางสามเหลี่ยมกลับรถจักร (สร้างหลังปี 2496) มีงวงเติมน้ำ สำหรับเติมน้ำรถจักร c56 มีถังน้ำเก่า เคยมีทางแยกไปริมแม่น้ำแควน้อย
 "ณ วันที่ 26 มกราคม 2565"
ตารางเวลาเดินรถ.
เที่ยวไป.
มีจำนวน 5 ขบวน หยุดสถานี 4 ขบวน
เที่ยวกลับ.
มีจำนวน 4 ขบวน หยุดสถานี 3 ขบวน
หลอดเลือดแดงหัวใจซ้าย

หลอดเลือดแดงหัวใจซ้าย หรือ หลอดเลือดแดงเลฟต์โคโรนารี (ย่อว่า LCA) เป็นหลอดเลือดแดงที่แยกออกมาจากเอออร์ตาเหนือลิ้นเอออร์ตา และส่งเลือดไปเลี้ยงยังด้านซ้ายของหัวใจ นอกจากนี้ยังถูกเรียกว่า หลอดเลือดแดงหัวใจหลักซ้าย (ย่อว่า LMCA) และก้านหลักซ้าย (ย่อว่า LMS) โดยหลอดเลือดนี้เป็นหนึ่งในบรรดาหลอดเลือดแดงหัวใจ
แขนง.
โดยทั่วไปแล้วหลอดเลือดแดงนี้จะทอดตัวยาว 10 ถึง 25 มิลลิเมตรจากนั้นจึงแยกออกเป็นสองง่าม เป็นหลอดเลือดแดงส่วนลงด้านหน้าซ้าย (นอกจากนี้ยังอาจเรียกว่าหลอดเลือดแดงส่วนลงด้านหน้าซ้าย (LAD) และวิโดว์ เมเกอร์) และแขนงเซอร์คัมเฟล็กซ์ของหลอดเลือดแดงหัวใจซ้าย (LCx) นอกจากนี้บางครั้งยังอาจมีหลอดเลือดแดงออกมาเพิ่มเติมอีกที่บริเวณสองง่าม กลายเป็นสามง่าม โดยหลอดเลือดที่แยกเพิ่มออกมานี้เรียกว่า "ramus" หรือ "หลอดเลือดแดงอินเทอร์มิเดียท"
ส่วนที่อยู่ระหว่างเอออร์ตาและสองง่าม เรียกว่า หลอดเลือดแดงหลักซ้าย (LM) ขณะที่คำว่า "LCA" อาจหมายถึงเพียงหลอดเลือดแดงหลักซ้าย หรือหลอดเลือดแดงหลักซ้ายและแขนงทั้งหมด
บางครั้งอาจถูกเรียกว่า "แขนงผนั้งกั้นแรก" (first septal branch) ด้วย
คอลเลจฮิวเมอร์

คอลเลจฮิวเมอร์  เป็นบริษัทสร้างสรรค์สื่อตลกบนอินเทอร์เน็ต ตั้งอยู่ที่ลอสแอนเจลิส นอกจากการผลิตสื่ออกฉายทางยูทิวบ์แล้ว คอลเลจฮิวเมอร์เคยเปิดให้บริการเว็บไซต์ซึ่งมีบริษัทอินเตอร์แอคทีฟคอร์ป (InterActiveCorp; IAC) เป็นเจ้าของก่อนที่จะถอนทุนไปในเดือนมกราคม ปี 2020 ส่งผลให้ต้องปิดตัวเว็บไซต์ลง นับแต่นั้นมาคอลเลจฮิวเมอร์ยังคงเดินหน้าเผยแพร่สื่อต่าง ๆ บนยูทิวบ์ และบนบริการสตรีมมิงแบบสมัครสมาชิกของคอลเลจฮิวเมอร์ที่เปิดตัวในชื่อ ดร็อปเอาท์ (Dropout) บนไซต์ประกอบด้วยวิดีโอตลกรายวัน และบทความที่สร่างสรรค์โดยทีมตลกและนักเขียนของคอลเลจฮิวเมอร์ นอกจากนี้ยังมีวิดีโอ รูปภาพ บทความ และลิงก์ที่ส่งเข้าร่วมโดยผู้ใช้ คอลเลจฮิวเมอร์ก่อตั้งโดย Josh Abramson และ Ricky Van Veen ในปี 1999
คอลเลจฮิวเมอร์ยังเป็นพาร์ทเนอร์กับเว็บไซต์เสื้อผ้าออนไลน์ บัสเต็ดทีส์ (BustedTees) ภายใต้ชื่อ ซีเอชมีเดีย (CHMedia)
เมื่อวันที่ 8 มกราคม 2020 ไอเอซีได้ประกาศขายบริษัทคอลเลจฮิวเมอร์ให้กับหัวหน้าฝ่ายครีเอทีฟ แซม ไรช์ (Sam Reich) ส่งผลให้พนักงานเกือบทั้งหมดรวมถึงนักแสดงหลักที่เป็นที่คุ้นหน้าคุ้นตาบนยูทิวบ์ของคอลเลจฮิวเมอร์ต้องถูกบังคับลาออก อย่างไรก็ตามแซม ไรช์ ได้ออกมาอธิบายว่าคอลเลจฮิวเมอร์จะยังคงมีพนักงานที่ทำหน้าที่ในระดับโครงสร้าง ซึ่งส่วนใหญ่คือเจ้าหน้าที่ทางเทคนิคเพื่อที่จะปล่อยสื่อต่าง ๆ ที่ได้ถ่ายทำไว้ก่อนหน้าของคอลเลจฮิวเมอร์ออกฉายบนแพลทฟอร์ม ดร็อปเอาท์ เป็นเวลาต่อไปอย่างน้อย 6 เดือน พนักงานครีเอทีฟและนักแสดงหลักคนเดียวที่ยังคงจ้างงานอยู่คือเบรนแนน ลี มูลลิแกน (Brennan Lee Mulligan) จากรายการไดเมนชันทเวนตี้ (Dimension 20)
แอแดร์ (นักฟุตบอลชาวโปรตุเกส)

แอแดร์ซีตู อังตอนียู มาเซดู ลอปึช (ComM; เกิดวันที่ 22 ธันวาคม ค.ศ. 1987) หรือ แอแดร์  เป็นนักฟุตบอลชาวโปรตุเกส ผู้เล่นในตำแหน่งกองหน้าให้กับโลโคโมติฟมอสโกในรัสเซีย และทีมชาติโปรตุเกส
แอแดร์เริ่มอาชีพฟุตบอลใน ค.ศ. 2008 กับสโมสรอากาแดมีกา และได้เซ็นสัญญากับบรากาในอีกสี่ปีถัดมา ในช่วงที่อยู่กับบรากา เขาได้ลงเล่นในปรีไมราลีกาทั้งหมด 143 นัด ยิงได้ 38 ประตู หลังจากนั้น เขาก็ได้ไปเล่นฟุตบอลกับหลายสโมสรในเวลส์ ฝรั่งเศส และรัสเซีย
แอแดร์ได้เล่นให้กับทีมชาติโปรตุเกสมาตั้งแต่ ค.ศ. 2012 เขาเป็นตัวแทนของประเทศในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016 โดยในรายการหลังนี้เอง เขาทำประตูชัยในนัดชิงชนะเลิศเหนือฝรั่งเศส นับเป็นประตูเดียวของเขาในรายการนี้ ช่วยให้โปรตุเกสคว้ารางวัลชนะเลิศได้สำเร็จ
 "ณ วันที่ 20 พฤศจิกายน 2018"
 "ณ วันที่ 14 ตุลาคม 2018"
เกียรติประวัติ.
สโมสร.
อากาแดมีกา
บรากา
โลโคโมติฟมอสโก
ทีมชาติ.
โปรตุเกส
แอลีเซว

แอลีเซว ปึไรรา ดุช ซังตุช (ComM; เกิดวันที่ 1 ตุลาคม ค.ศ. 1983) หรือ แอลีเซว เป็นอดีตนักฟุตบอลชาวโปรตุเกส ผู้เคยเล่นในตำแหน่งแบ็กซ้ายหรือปีกซ้าย
แอลีเซวเริ่มต้นอาชีพกับสโมสรบึลึเน็งซึช ก่อนที่จะเซ็นสัญญากับมาลากาใน ค.ศ. 2007 เขาได้ลงเล่นให้กับมาลาการวม 224 นัด ยิงได้ 27 ประตู (จากทั้งสองช่วงที่เขาได้ลงเล่น) ต่อมาใน ค.ศ. 2014 เขาเซ็นสัญญากับไบฟีกา ซึ่งเขาพาสโมสรชนะเลิศปรีไมราลีกาสามสมัย และถ้วยรางวัลอื่น ๆ อีกหลายรายการตลอดช่วงสี่ปีที่เขาได้ลงเล่นก่อนยุติเส้นทางอาชีพ
แอลีเซวได้ลงเล่นให้กับทีมชาติมาตั้งแต่ ค.ศ. 2009 จนถึง ค.ศ. 2017 โดยเขาเป็นส่วนหนึ่งของทีมชาติโปรตุเกสชุดที่ชนะเลิศฟุตบอลชิงแชมป์แห่งชาติยุโรป 2016
เกียรติประวัติ.
สโมสร.
ลาซีโอ
ไบฟีกา
ทีมชาติ.
โปรตุเกส
รายชื่อสหพันธ์กีฬาระหว่างประเทศ

รายชื่อสหพันธ์กีฬาระหว่างประเทศ เป็นรายชื่อที่รวบรวมสมาคมกีฬาระหว่างประเทศที่ได้รับการรับรองจากคณะกรรมการโอลิมปิกสากล ซึ่งแต่ละองค์กรทำหน้าที่เป็นองค์กรด้านการปกครองที่ไม่ใช่องค์กรภาครัฐสำหรับกีฬาและบริหารจัดการกีฬาในระดับโลกโดยส่วนใหญ่มักจะกำหนดกฎระเบียบส่งเสริมกีฬาให้กับผู้ชมที่คาดหวังและแฟนคลับ พัฒนาผู้เล่นและจัดแข่งขันชิงแชมป์โลกและทวีป สหพันธ์กีฬาระหว่างประเทศบางแห่ง เช่น สหพันธ์ว่ายน้ำระหว่างประเทศ และ สหภาพสเกตนานาชาติ อาจดูแลกิจกรรมต่าง ๆ ที่เป็นกีฬาบริบทเดียวกัน เช่น FINA ดูแล ว่ายน้ำ กระโดดน้ำระบำใต้น้ำ โปโลน้ำ โดยนับเป็นสาขากีฬารวมอยู่ในชนิดเดียวเรียกว่า "กีฬาทางน้ำ"
สหพันธ์ที่รับรองโดยคณะกรรมการโอลิมปิกสากล (IOC).
สมาคมสหพันธ์กีฬานานาชาติโอลิมปิกฤดูร้อน (ASOIF).
เมื่อพฤษภาคม 2023 สมาคมสหพันธ์กีฬานานาชาติโอลิมปิกฤดูร้อน (ASOIF) มีสหพันธ์นานาชาติที่มีสมาชิกเต็มจำนวน 31 สหพันธ์ และสหพันธ์นานาชาติสมาชิกสมทบ 2 สหพันธ์
สมาชิกสมทบสมาคมสหพันธ์กีฬานานาชาติโอลิมปิกฤดูร้อน.
สหพันธ์สมาชิกสมทบสมาคมสหพันธ์กีฬานานาชาติโอลิมปิกฤดูร้อนในปัจจุบัน 2 สหพันธ์
เกาะนอร์ทจัตแลนดิก

เกาะนอร์ทจัตแลนดิก  หรือ เวนซือเซล-ทือ (Vendsyssel-Thy) เป็นเกาะทางเหนือสุดของประเทศเดนมาร์กและคาบสมุทรจัตแลนด์ แต่เดิมพื้นที่บริเวณนี้ไม่ใช่เป็นเกาะ จนกระทั่งเกิดพายุในเดือนกุมภาพันธ์ ค.ศ. 1825 ทำให้น้ำในทะเลเหนือไหลเชื่อมรวมถึงฟยอร์ด ที่ชื่อ ลิมฟยอร์ดด้วย แต่ก็ยังถือเป็นส่วนหนึ่งของคาบสมุทรจัตแลนด์มากกว่าจะเป็นเกาะ
ทางด้านภูมิศาสตร์ ถือเป็นเกาะใหญ่เป็นอันดับ 2 ของเดนมาร์ก รองจากเกาะเชลลันด์ (ไม่รวมกรีนแลนด์) เกาะมีประชากร 296,700 คน จากข้อมูล 1 มกราคม ค.ศ. 2014
เทพีประชาธิปไตย

เทพีประชาธิปไตย, เทพีประชาธิปไตยและเสรีภาพ, จิตวิญญาณประชาธิปไตย, หรือ เทพีเสรีภาพ  เป็นรูปปั้นสูง 10 เมตร สร้างขึ้นในช่วงการประท้วงที่จัตุรัสเทียนอันเหมิน พ.ศ. 2532 ใช้เวลาสร้าง 4 วัน สร้างด้วยโฟมและเพเพอร์มาร์เชบนโครงโลหะ ผู้จัดสร้างมุ่งหมายให้รูปปั้นนี้มีขนาดใหญ่ที่สุดเท่าที่จะทำได้เพื่อมิให้รัฐบาลรื้อถอนไปโดยง่าย กล่าวคือ รัฐบาลจะต้องเลือกระหว่างทำลายรูปปั้นซึ่งย่อมจะเป็นชนวนให้เกิดการวิพากษ์วิจารณ์นโยบายรัฐบาล หรือยอมให้รูปปั้นตั้งอยู่อย่างนั้น แต่ที่สุดแล้ว วันที่ 4 มิถุนายน พ.ศ. 2532 กองทัพปลดปล่อยประชาชนเข้ากวาดล้างผู้คนออกจากจัตุรัสเทียนอันเหมิน ทำให้รูปปั้นถูกทำลายไปด้วย และนับแต่รูปปั้นนี้ถูกทำลายไป มีการสร้างรูปจำลองและสิ่งรำลึกถึงรูปปั้นนี้ขึ้นทั่วโลก ซึ่งรวมถึงที่ฮ่องกง ซานฟรานซิสโก วอชิงตัน ดี.ซี. และแวนคูเวอร์
เว็ตเติน

เว็ตเติน  เป็นทะเลสาบที่มีพื้นที่ใหญ่เป็นอันดับ 2 ของประเทศสวีเดน รองจากทะเลสาบแวเนิน และใหญ่เป็นอันดับ 6 ของยุโรป มีรูปร่างทะเลสาบเหมือนนิ้วมือยาว ๆ ตั้งอยู่ทางใต้ของประเทศสวีเดน ตั้งอยู่ทางทิศตะวันออกเฉียงใต้ของทะเลสาบแวเนิน ตั้งอยู่ปลายของสแกนดิเนเวีย
ภารตมาตา

ภารตมาตา (ฮินดี จากสันสกฤต ภารตอัมพา Bhāratamba, ; अम्बा "อมฺพา" แปลว่า 'มารดา') หรือเรียกกันว่า มารดาอินเดีย  ในภาษาอังกฤษแบบอินเดีย เป็นบุคลาธิษฐานแห่งชาติของประเทศอินเดีย พระนางมักแสดงออกในลักษณะของสตรีที่ปกคลุมด้วยส่าหรีย้อมสีฝรั่น (Saffron) ถือธงชาติอินเดีย บางครั้งประกบข้างด้วยสิงโตอินเดีย
การสร้างบุคลาธิษฐานให้กับอนุทวีปอินเดียโดยใช้การสร้างพระนางภารตมาตานั้นเริ่มมีในปลายทศวรรษที่ 19 โดยเฉพาะอย่างยิ่งหลังกบฏอินเดีย ค.ศ. 1857 (Indian Rebellion of 1857) เพื่อต่อต้านการปกครองของบริเตน แนวคิดภารตมาตาเริ่มเป็นที่รับรู้ของผู้คนในฐานะภาพตัวแทนของดินแดนอินเดียเป็นครั้งแรกในปี ค.ศ. 1882 ซึ่งวาดโดย พังกิมจันทระ จัฏโฏปาธยาย (Bankimchandra Chatterjee) ในหนังสือ "อานันทมฐะ" (Anand Math) ของเขา
จตุลังคบาท

จตุลังคบาท (คำอ่าน: จะ-ตุ-ลัง-คะ-บาด) เป็นพระตำรวจประจำ 4 เท้าช้างทรงของพระมหากษัตริย์ไทยในยามศึกสงคราม ซึ่งเป็นที่รู้จักกันดีในสงครามยุทธหัตถี ระหว่างสมเด็จพระนเรศวรมหาราชกับพระมหาอุปราชา
ศัพทมูลวิทยา.
"จตุลังคบาท" มาจากคำว่า "จตุ" ที่หมายถึง "สี่" กับคำว่า "ลงฺค" หรือ "ลังคี" ที่หมายถึง "เครื่องกีดขวาง" และคำว่า "บาท" ที่หมายถึง "เท้า" ดังนั้น "จตุลังคบาท" จึงหมายถึง "สี่ผู้ระวังป้องกัน (กีดขวาง) เท้าช้างจากศัตรู"
ประวัติ.
จตุลังคบาท เป็นผู้คุ้มครองเท้าทั้ง 4 ของช้างทรง มีฝีมือในการรบทุกรูปแบบ โดยเฉพาะการใช้ดาบสองมือ, เขน, ทวน และมวย จตุลังคบาทประจำ 2 เท้าหน้ามียศเป็นออกหลวง ส่วนจตุลังคบาทประจำ 2 เท้าหลังมียศเป็นออกขุน โดยบางตำราระบุว่า นอกเหนือจากจตุลังคบาทที่คุ้มกันช้างแล้ว ยังมีอีก 1 นายที่ทำหน้าที่ดังกล่าว คือพลนำหน้าช้าง
จตุลังคบาทปรากฏในการทำยุทธหัตถีของสมเด็จพระนเรศวรมหาราช โดยเมื่อครั้งที่พระเจ้านันทบุเรงได้ให้พระมหาอุปราชายกทัพใหญ่มาตีกรุงศรีอยุธยา สมเด็จพระนเรศวรมหาราชและสมเด็จพระเอกาทศรถทราบข่าวจึงยกทัพหลวงไปตั้งรับ ณ หนองสาหร่าย ช้างพระที่นั่งได้พากันไล่ล่าศัตรู กระทั่งทั้งสองพระองค์ตกอยู่ในวงล้อมของศัตรูโดยไม่รู้ตัว มีเพียงจตุลังคบาทและทหารรักษาพระองค์เท่านั้นที่ติดตามได้ทัน
ซึ่งการจัดตำแหน่งจตุลังคบาทในสมัยสมเด็จพระนเรศวร มีดังนี้:
สมเด็จพระนเรศวร.
สมเด็จพระนเรศวรมหาราช ทรงช้างเจ้าพระยาไชยานุภาพ (พลายภูเขาทอง) มีนายมหานุภาพเป็นควาญช้าง, ส่วนเจ้ารามราฆพเป็นกลางช้าง และมีจตุลังคบาททำหน้าที่พิทักษ์ช้างทรง (คนนอกถือหอก คนในถือดาบ) ได้แก่:
ทั้งนี้ จากคำให้การชาวกรุงเก่า นายทหารทั้ง 4 ทิศ ผู้ทำหน้าที่เป็นพระตำรวจจตุลังคบาท ยังมีข้อมูลที่ตรงกัน และไม่ตรงกันอยู่บ้าง อันได้แก่ มหาเทพ (ขาดอินทรเทพ), มหามนตรี (ขาดพิเรนทรเทพ), ราชรินทร (ไม่มีพรหรมบริรักษ์), อินทเดช (ไม่มีสุริยภักดี)
สมเด็จพระเอกาทศรถ.
สมเด็จพระเอกาทศรถ ทรงช้างเจ้าพระยาปราบไตรจักร (พลายบุญเรือง) มี "นายแวง" เป็นจตุลังคบาท
สิ่งสืบทอด.
พระราชานุสาวรีย์สมเด็จพระสุริโยทัย ณ ทุ่งมะขามหย่อง จังหวัดพระนครศรีอยุธยา มีนักรบจตุลังคบาทตั้งอยู่บนเกาะกลางน้ำ ซึ่งบังเอิญมีโครงหน้าคล้ายพลเอก วิมล วงศ์วานิช และพลเอก สุนทร คงสมพงษ์ ขณะที่บางคนเห็นว่าจตุลังคบาทประจำเท้าซ้ายหน้า มีใบหน้าคล้ายพลเอก อภิรัชต์ คงสมพงษ์
ส่วนที่เก๋งจีนคู่หลังเล็ก ในพระราชวังกรุงธนบุรี (หรือพระราชวังเดิม) เขตบางกอกใหญ่ กรุงเทพมหานคร มี "ดาบจตุลังคบาท" และ "ดาบญี่ปุ่นคร่ำทอง" ภายในตู้เดียวกัน ซึ่งด้ามดาบจตุลังคบาทนี้ ทำมาจากงาช้าง รวมถึงมี "ดาบหัวช้าง" ที่มีลักษณะคล้ายกันวางอยู่ข้าง ๆ
ในวัฒนธรรมร่วมสมัย.
ในการจัดฉายภาพยนตร์"พระเจ้าช้างเผือก" ที่ประเทศฟิลิปปินส์ ได้ทำการตลาด ด้วยการจ้างให้มีคนแต่งกายเป็นจตุลังคบาท เดินตามถนนสายต่าง ๆ ทั่วกรุงมะนิลา ส่วนในภาพยนตร์"ต้มยำกุ้ง" ที่นำแสดงโดยจา พนม ตัวละครเอกของเรื่องเป็นผู้สืบทอดวิชาจตุลังคบาท
เดือนธันวาคม พ.ศ. 2561 สามารถ พยัคฆ์อรุณ และสมรักษ์ คำสิงห์ ได้นำทัพนักมวยไทยของตนเข้าแข่งมวยไทยในรายการ จตุลังคบาท ศึกมวยไทยมรดกโลก ซึ่งตั้งชื่อตามผู้ปกป้องการรุกรานจากข้าศึกในประวัติศาสตร์ไทย โดยจัดที่จังหวัดพระนครศรีอยุธยา
มวนดา

มวนดา  เป็นหนึ่งในเมืองที่ใหญ่ที่สุดของประเทศกาบอง ตั้งอยู่ริมถนนแอน3 ของจังหวัดโอโตกูเอ เป็นเมืองสำคัญด้านการทำเหมืองแร่แมงกานีสของโลก จากการสนับสนุนของ "Compagnie Minière de l'Ogooué" (COMILOG) ซึ่งเริ่มทำเหมืองตั้งแต่ปี ค.ศ. 1957 มวนดามีประชากรราว 39,298 คน (ค.ศ. 2010) เป็นเมืองใหญ่เป็นอันดับที่ 2 ของจังหวัดรองจากฟร็องส์วีล เมืองยังอยู่ไม่ไกลจากชายแดนของสาธารณรัฐคองโก อยู่ห่างราว 100 กิโลเมตร
รายชื่อเมืองเจ้าภาพกีฬาโอลิมปิก

รายชื่อเมืองเจ้าภาพกีฬาโอลิมปิก หน้านี้ได้ทำการรวมรายชื่อเมืองที่ได้รับคัดเลือกเป็นเจ้าภาพจัดแข่งขันกีฬาโอลิมปิกแต่ละครั้ง ทั้งฤดูร้อนและฤดูหนาวตั้งแต่ปี พ.ศ. 2439 ในโอลิมปิกฤดูร้อน 1896 ซึ่งเป็นการแข่งขันกีฬาโอลิมปิกครั้งแรก ตั้งแต่นั้นมาโอลิมปืกฤดูร้อนจะจัดขึ้นทุก 4 ปี เรียกว่า "โอลิมเปียด" แต่ก็ไม่ครบทุกครั้ง สถิติการจัดการแข่งขันในปัจจุบันคือ การแข่งขันกีฬาโอลิมปิกฤดูร้อนทั้งหมด 28 ครั้งใน 23 เมือง และการแข่งขันกีฬาโอลิมปิกฤดูหนาว 23 ครั้งใน 20 เมือง และมีการแข่งขันที่ถูกยกเลิก 5 ครั้ง 
การแข่งขันที่ถูกยกเลิก ได้แก่ 
สำหรับการแข่งขันกีฬาโอลิมปิกฤดูร้อนปี ค.ศ. 1906 ถูกจัดขึ้นอย่างเป็นทางการในกรุงเอเธนส์ แต่อย่างไรก็ตามในปี ค.ศ. 1949 คณะกรรมการโอลิมปิกสากล (IOC) ตัดสินใจที่จะไม่นับการแข่งขันในปี ค.ศ. 1906
พรรคเพื่อเสรีภาพ

พรรคเพื่อเสรีภาพ  เป็นพรรคการเมืองฝ่ายชาตินิยมขวาจัดในประเทศเนเธอร์แลนด์ ก่อตั้งขึ้นเมื่อปี ค.ศ. 2006 โดยเคร์ต วิลเดิร์ส สมาชิกสภาผู้แทนราษฎร และคว้าได้ 9 ที่นั่งในสภาเมื่อการเลือกตั้ง ค.ศ. 2006 ก่อนจะได้มา 24 ที่นั่งในการเลือกตั้งทั่วไปเมื่อ ค.ศ. 2010 จึงได้ตอบรับคำเชิญของนายกรัฐมนตรีมาร์ก รึตเตอในการจัดตั้งรัฐบาล อย่างไรก็ตาม พรรคเพื่อเสรีภาพไม่เห็นด้วยกับมาตรการรัดเข็มขัดของรัฐบาลจึงได้ถอนตัวออกจากแนวร่วมรัฐบาลเมื่อเดือนเมษายน ค.ศ. 2012 นำไปสู่การเลือกตั้งอีกครั้งในปีเดียวกัน โดยพรรคเพื่อเสรีภาพได้มาเพียง 15 ที่นั่ง และได้เข้าร่วมกับฝ่ายค้าน ต่อมาในการเลือกตั้ง ค.ศ. 2017 พรรคเสรีภาพได้ที่นั่ง 20 ที่นั่ง โดยได้คะแนนเสียงเป็นอันดับสอง แต่ไม่ได้เข้าร่วมรัฐบาลผสมของมาร์ก รึตเตอเนื่องจากอุดมการณ์ทางการเมืองที่ต่างกับพรรคร่วมรัฐบาลพรรคอื่น